**Aku Kestilä** (s. 9. kesäkuuta 1994 Pyhäjoki) on suomalainen jääkiekkoilija. Hän on pelipaikaltaan oikea laitahyökkääjä, mutta Kestilä osaa pelata myös keskellä. Sanomalehti *Kalevan* artikkelin mukaan hänen vahvuuksiinsa kuuluu hyvä pelikäsitys.

Ura
---

### Seuraura

Kestilä aloitti jääkiekkoilun 7-vuotiaana Pyhäjoen Joki-Kiekossa. Hän siirtyi C-juniori-ikäisenä Kalajoen Junkkareihin. Kestilä oli kaudella 2009–2010 seuran C-nuorten paras pistemies ja maalintekijä C-nuorten II-divisioonan karsinnoissa tehoilla 14+8=22. Hän siirtyi kesken kauden kuitenkin pelaamaan saman sarjan runkosarjaa Raahe-Kiekkoon. Hän voitti tehoilla 31+20=51 koko C-nuorten II-divisioonan maalipörssin ja oli joukkueen paras pistemies.

Kaudeksi 2010–2011 Kestilä siirtyi Oulun Kärppien B-nuoriin, joissa hän voitti kauden päätteeksi SM-pronssia. Kaudella 2011–2012 Kestilä toimi joukkueen kapteenina. Kauden 2013–2014 päätteeksi hän voitti A-nuorten SM-hopeaa. Kaudella 2014–2015 Kestilä nousi Kärppien A-nuorten kapteeniksi. Hän oli tehoilla 37+29=66 koko A-nuorten SM-liigan paras maalintekijä ja palkittiin Arto Javanainen -palkinnolla sekä sijoittui pistepörssissä viidenneksi. Kestilä saavutti Marko Lapinkosken kaudella 1987–1988 tekemän ennätyksen Kärppien A-nuorten kaikkien aikojen eniten yhden kauden runkosarjassa maaleja tehneenä pelaajana. Ennätyksen rikkoi kuitenkin yhdellä osumalla Eetu Päkkilä kaudella 2018–2019. Kestilä saavutti myös Heikki Aallon yhden kauden piste-ennätyksen (35+31=66) kaudelta 1980–1981, mutta samalla kaudella sen rikkoi myös hänen joukkuetoverinsa Sami Anttila tehoilla 29+42=71. Kestilä oli myös lukemalla +31 A-nuorten SM-liigan tehotilaston toinen edellään vain Ässien Kristaps Baževičs.

A-nuorten kauden 2014–2015 jälkeen Kestilä nostettiin Kärppien SM-liigajoukkueeseen, jossa hän pelasi ensimmäisen ja kauden ainoaksi jääneen ottelunsa runkosarjan toiseksi viimeisellä kierroksella 10. maaliskuuta 2015 vieraissa Pelicansia vastaan. Kestilä merkittiin joukkueen nelosketjun oikeaan laitaan Sakari Mannisen ja Mikko Alikosken viereen. Hän sai ottelussa jääaikaa 12.05 minuuttia. Kestilä laukoi kaksi kertaa ja hänen molemmat vetonsa menivät maaliin. Ennen Kestilää ensimmäisessä SM-liigaottelussaan kaksi maalia ovat aiemmin tehneet vain Petri Varis ja Thomas Sjögren. Kestilä palkittiin ottelun *Ilta-Sanomien* kahden tähden tähtipelaajana.

Toukokuussa 2015 Kestilä teki Kärppien kanssa 2+1-vuotisen SM-liigasopimuksen. Saman vuoden elokuussa seura lainasi hänet aluksi marraskuun maaottelutaukoon asti kestävällä sopimuksella Mestis-joukkue Kajaanin Hokkiin, mutta Sebastian Ahon loukkaannuttua Kestilä kutsuttiin takaisin Kärppiin jo päivää myöhemmin. Hän pelasi joukkueessa syksyn aikana neljä runkosarjaottelua ilman tehopisteitä ja neljä Mestarien liigan ottelua tehopistein 1+1=2. Kestilä voitti CHL-hopeaa. Syyskuussa Kärpät lainasi hänet taas toistaiseksi voimassa olevalla sopimuksella Hokkiin, jossa Kestilä pelasi valtaosan kaudestaan tehden 45 runkosarjaottelussa tehot 7+13=20 ja 17 playoff-ottelussa tehot 9+4=13. Hän voitti Mestiksen pudotuspelien maalipörssin ja kauden päätteeksi Mestis-hopeaa. Kestilä valittiin kauden aikana myös sarjan maaliskuun 2016 kuukauden tulokaspelaajaksi.

Varsinaisella SM-liigan tulokaskaudellaan 2016–2017 Kestilä teki 52 runkosarja-, yhdessä playoff- ja kuudessa CHL-ottelussa tehot 3+4=7. Huhtikuussa 2017 Kärpät käytti hänen sopimuksessaan olleen option ja teki vuoden mittaisen jatkosopimuksen Kestilän kanssa. Alkukauden 2017–2018 Kestilä pelasi suurimmaksi osaksi lainalla Mestis-joukkue Kokkolan Hermeksessä, jossa hän teki yli piste per peli -tahdilla 22 ottelussa 24 tehopistettä. Kestilä pelasi Kärpissä 14 runkosarjaottelua tehden yhden syöttöpisteen. Hän pelasi SM-liigaa myös lainalla viisi ottelua Pelicansissa ja kaksi ottelua Mikkelin Jukureissa helmikuussa 2018, kunnes samassa kuussa Kestilä siirtyi loppukauden sopimuksella Pelicansiin.

Kaudeksi 2018–2019 Kestilä siirtyi vuoden mittaisella sopimuksella Mestis-joukkue Imatran Ketterään. Hän oli joukkueen paras pistemies ja maalintekijä tehoilla 27+19=46, joilla Kestilä sijoittui koko sarjan maalipörssissä toiseksi edellään vain Kiekko-Vantaan Miro-Pekka Saarelainen sekä pistepörssissä seitsemänneksi. Hänet valittiin Mestiksen helmikuun 2019 kuukauden kentälliseen. Kestilä voitti kauden päätteeksi Mestiksen mestaruuden. Hänet valittiin sarjan toiseen tähdistökentälliseen. Suomen Cupissa Kestilä oli Ketterän paras syöttäjä viidellä syöttöpisteellään. Turnaus päättyi joukkueen voittoon.

Kestilä nimettiin kaudeksi 2019–2020 Ketterän varakapteeniksi. Hän oli tehoilla 18+19=37 joukkueen kolmanneksi paras maalintekijä ja Kestilä jakoi sisäisen pistepörssin neljännen sijan Arttu Rämön kanssa. Suomen Cupissa hän oli kolmella osumallaan joukkueen paras maalintekijä kolmen muun pelaajan kanssa. Turnaus päättyi Ketterän voittoon.

Kaudeksi 2020–2021 Kestilä siirtyi vuoden mittaisella sopimuksella Ranskan Ligue Magnusin nousijajoukkue Jokers de Cergyyn.

### Maajoukkueura

Kestilä on pelannut neljä poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2014–2015 | Kärpät | SM-liiga | 1 | 2 | 0 | 2 | 0 | – | – | – | – | – |
| 2015–2016 | Kärpät | SM-liiga | 4 | 0 | 0 | 0 | 0 | – | – | – | – | – |
|  | Hokki | Mestis | 45 | 7 | 13 | 20 | 12 | 17 | 9 | 4 | 13 | 10 |
| 2016–2017 | Kärpät | SM-liiga | 52 | 3 | 4 | 7 | 6 | 1 | 0 | 0 | 0 | 2 |
| 2017–2018 | Hermes | Mestis | 22 | 9 | 15 | 24 | 8 | – | – | – | – | – |
|  | Kärpät | SM-liiga | 14 | 0 | 1 | 1 | 2 | – | – | – | – | – |
|  | Jukurit | SM-liiga | 2 | 0 | 0 | 0 | 0 | – | – | – | – | – |
|  | Pelicans | SM-liiga | 10 | 3 | 3 | 6 | 0 | 2 | 0 | 0 | 0 | 0 |
| 2018–2019 | Ketterä | Mestis | 49 | 27 | 19 | 46 | 34 | 14 | 6 | 1 | 7 | 4 | Kakkostähdistö |
| 2019–2020 | Ketterä | Mestis | 50 | 18 | 19 | 37 | 50 | – | – | – | – | – |
| 2020–2021 | Jokers de Cergy | Ranska | 22 | 9 | 7 | 16 | 6 | – | – | – | – | – |
| 2021–2022 | Jokers de Cergy | Ranska | 44 | 24 | 20 | 44 | 17 | 11 | 3 | 5 | 8 | 10 |
| 4 kautta | yhteensä | SM-liiga | 83 | 8 | 8 | 16 | 8 | 3 | 0 | 0 | 0 | 2 |
| 4 kautta | yhteensä | Mestis | 166 | 61 | 66 | 127 | 104 | 31 | 15 | 5 | 20 | 14 |
| 2 kautta | yhteensä | Ranska | 66 | 33 | 27 | 60 | 23 | 11 | 3 | 5 | 8 | 10 |

Lähteet
-------

* Aku Kestilä The Internet Hockey Databasessa (englanniksi)
* Aku Kestilä Eurohockey-sivustolla (englanniksi)
* Aku Kestilä *Elite Prospects*. Everysport Media Group AB.  (englanniksi)

### Viitteet

1. ↑  Turunen, Martti: Vemmelsääri maalinvartijana.  *Forum24 Oy*, 28.9.2017, 2017. vsk. OULU:
2. ↑  Tilastot *liiga.fi*. Jääkiekon SM-liiga Oy. Viitattu 10.3.2015.
3. 1 2 3 4 5 6 7 8  Aku Kestilä *Elite Prospects*. Everysport Media Group AB.  (englanniksi)
4. ↑  Kaleva, la 15.8.2015: s. 30
5. ↑  Rautio, Jani: Tuppukylästä parrasvaloihin (pdf) *kuulumiset.pyhajoki.fi*.  19.3.2011. Pyhäjoki Data Oy. Viitattu 10.3.2015.
6. ↑  Elite Prospects - JHT U16 *eliteprospects.com*. Everysport Media Group. Viitattu 22.5.2019. (englanniksi)
7. ↑  Elite Prospects - Raahe-Kiekko U16 *eliteprospects.com*. Everysport Media Group. Viitattu 22.5.2019. (englanniksi)
8. ↑  Elite Prospects - Jr. A SM-liiga Stats 2014-2015 *eliteprospects.com*. Everysport Media Group. Viitattu 22.5.2019. (englanniksi)
9. ↑  Elite Prospects - All Time Regular Season Player Stats per Season for Kärpät U20 *eliteprospects.com*. Everysport Media Group. Viitattu 22.5.2019. (englanniksi)
10. ↑  Elite Prospects - All Time Regular Season Player Stats per Season for Kärpät U20 *eliteprospects.com*. Everysport Media Group. Viitattu 22.5.2019. (englanniksi)
11. ↑  Elite Prospects - Jr. A SM-liiga Stats 2014-2015 *eliteprospects.com*. Everysport Media Group. Viitattu 22.5.2019. (englanniksi)
12. ↑  Otteluseuranta *liiga.fi*.  10.3.2015. Jääkiekon SM-liiga Oy. Viitattu 10.3.2015.
13. ↑  Kokoonpanot *liiga.fi*.  10.3.2015. Jääkiekon SM-liiga Oy. Viitattu 11.5.2020.
14. ↑  Ottelutilastot *liiga.fi*.  10.3.2015. Jääkiekon SM-liiga Oy. Viitattu 10.3.2015.
15. ↑  Heikosti aloittanut Kärpät murjoi Pelicansin *is.fi*.  10.3.2015. Sanoma Media Finland Oy. Viitattu 10.3.2015.
16. ↑  Ässien pörssiykkönen siirtyy Kärppiin *liiga.fi*.  8.5.2015. Jääkiekon SM-liiga Oy. Viitattu 11.5.2020.
17. ↑  Kestilä vahvistamaan Hokin hyökkäystä *Jatkoaika.com*.  25.8.2015. Jatkoaika r.y. Viitattu 17.4.2016.
18. ↑  Kaleva: Kärppien Aholle viikkojen huili *Jatkoaika.com*.  26.8.2015. Jatkoaika r.y. Viitattu 17.4.2016.
19. ↑  Kestilän kausi jatkuu Hokissa *Jatkoaika.com*.  14.9.2015. Jatkoaika r.y. Viitattu 17.4.2016.
20. ↑  Kärppien kauden 2017-2018 joukkue rakentuu suurin harppauksin *Jatkoaika.com*.  18.4.2017. Jatkoaika r.y. Viitattu 19.4.2017.
21. ↑  Aku Kestilä lainalle Pelicansiin *pelicans.fi*.  2.2.2018. Lahden Pelicans Oy. Viitattu 11.5.2020.
22. ↑  Jukureille lainamiehiä Kärpistä - Vartiainen ja Kestilä Mikkeliin *Jatkoaika.com*.  16.2.2018. Jatkoaika r.y. Viitattu 24.2.2018.
23. ↑  Aku Kestilä loppukaudeksi Pelicansiin *pelicans.fi*.  23.2.2018. Lahden Pelicans Oy. Viitattu 24.2.2018.
24. ↑  Ketterän hyökkäykseen voimaa pohjoisesta *Jatkoaika.com*.  18.4.2018. Jatkoaika r.y. Viitattu 18.4.2018.
25. ↑  Elite Prospects - Mestis Stats 2018-2019 *eliteprospects.com*. Everysport Media Group. Viitattu 22.5.2019. (englanniksi)
26. ↑  Mestiksen marraskuun kentällinen valittu - nämä kuusi pelaajaa vakuuttivat marraskuussa *mestis.fi*.  1.3.2019. Suomen Jääkiekkoliitto – Finlands Ishockeyförbund ry.  Arkistoitu 29.3.2019. Viitattu 22.5.2019.
27. ↑  Seppä, Lassi: Mestis-kauden palkinnot jakoon − K-Vantaa-hyökkääjä valittiin parhaaksi pelaajaksi *Jatkoaika.com*.  29.4.2019. Jatkoaika r.y. Viitattu 22.5.2019.
28. ↑  Elite Prospects - Ketterä *eliteprospects.com*. Everysport Media Group. Viitattu 22.5.2019. (englanniksi)
29. ↑  Ketterän kapteenisto valittu *kettera.net*.  20.8.2019. Kettera r.y. Viitattu 24.8.2019.
30. ↑  Elite Prospects - Ketterä *eliteprospects.com*. Everysport Media Group. Viitattu 11.5.2020. (englanniksi)
31. ↑  Kestilä lisäämään Ranskan nousijajoukkueen suomalaisväritystä *Jatkoaika.com*.  12.5.2020. Jatkoaika r.y. Viitattu 12.5.2020.

Aiheesta muualla
----------------

* (Arkistoitu – Internet Archive) (Haettu 15.3.2015)